# המחלקה ללימודים קלאסיים

**ראש המחלקה:** פרופ' ד. דוויק

**פרופסור אמריטוס:** ר' קצוף

**פרופסור מן המניין:** ד' שפס

**פרופסור חבר:** ד' דוויק

**מרצה בכיר:** ג' דנציג, ל' מוריס

**מורה:** ס. בינדר, ח' קורזקובה, א. קונסטנטינו

המחלקה עוסקת בהוראה ובחקר של תרבות העולם היווני והרומי- אחד משני שורשיה העיקריים של תרבות המערב (השני: היהדות). הקורסים עוסקים בהיבטים שונים של התרבות הקלאסית כגון: ספרות, אמנות, פוליטיקה, פילוסופיה, דת וכן בלשונותיה וספרותה במקור (יוונית ולטינית). המחלקה רואה ייעוד מיוחד בחקר המפגש בין התרבות הקלאסית ותרבות ישראל .

## תואר ראשון

תנאי קבלה לתואר ראשון

1. תעודת בגרות

2. מבחן פסיכומטרי

מבנה הלימודים

לימודי המחלקה מתחלקים ל-2 חטיבות מרכזיות

1. חטיבת שפות (לימודי לשון וספרות יוונית / לטינית)
2. חטיבת תרבות יוון ורומי

במסגרת הלימודים במחלקה ניתן לבחור בין **חטיבת תרבות**, שבה הדגש הוא על קריאה רחבה יותר ודיון בשאלות ספרותיות, היסטוריות, פילוסופיות וחברתיות, ובין **חטיבת שפות**, אשר משלבות נושאים אלה עם לימודי השפה היוונית או הלטינית וכן קורסים טקסטואליים במקור בשפות אלה, כאשר בקורס עם קריאה במקור הדגש הוא על שאלות טקסטואליות ולשוניות.

שפת ההוראה במחלקה היא עברית, אלא שבחטיבת שפות הקורסים מבוססים על קריאה במקור ( יוונית או לטינית אחרי שהתלמיד למד את השפות); שפת הקריאה בקורסים בתרגום (חטיבת תרבות) היא בדרך כלל עברית, למעט מקרים בודדים שבהם לא קיים תרגום עברי. בקורסים האלה תלמיד המעדיף לקרוא בשפה אחרת רשאי לעשות כן.

*המעיין ישים לב, כי הדרישות המפורטות מטה הינן בנוסף לדרישות הכלליות של האוניברסיטה כגון לימודי שפה זרה וקורסים ביהדות.*

מסלולי לימודים

ניתן ללמוד לימודים קלאסיים כמקצוע מורחב; כמקצוע ראשי; כמקצוע ראשי בתוכנית דו-ראשית; או כמקצוע משני.

בכל המסלולים חוץ מן המסלול המורחב ניתן לבחור חטיבת שפות (יוונית או לטינית), או חטיבת תרבות קלאסית.

## לימודים קלאסיים כמקצוע מורחב

* סה"כ נקודות זכות בלימודים קלאסיים הדרושות לתואר: 46.
* קורסי המבוא להיסטוריה של יוון, להיסטוריה של רומא, ולתולדות הפילוסופיה העתיקה הם קורסי חובה.
* חובה לקחת תרגיל בכתיבה אקדמית בשנה א'.
* בין הקורסים הנלמדים יכללו לפחות שלושה סמינריונים החל משנה ב'.
* מומלץ לא לקחת שני קורסי שפה למתחילים באותה שנה.
* תלמיד המעוניין בקורס שאיננו כלול ברשימה הזאת יתייעץ עם יועץ הרישום בעניין החלפת אחד הקורסים הדרושים בקורס שהוא מבקש. החלפה כזאת תתבצע אך ורק באישור ראש המחלקה.

במסגרת הלימודים במסלול המורחב יבחר התלמיד קורסים בהתאם למפורט להלן:

|  |  |
| --- | --- |
| **אשכול** | **נקודות זכות** |
| 3 מבואות –היסטוריה של יוון, היסטוריה של רומא, תולדות הפילוסופיה העתיקה – קורסי חובה | 6 |
| 2 קורסי שפה למתחילים (יוונית ולטינית) – קורסי חובה | 8 |
| תרגיל בכתיבה אקדמית– קורס חובה | 1 |
| קורסים טקסטואליים (יוונית ולטינית) | 12 |
| 3 סמינריונים | 6 |
| קורסי בחירה (ניתן לשלב קורסים מתוך אשכול נושאים, אשכול תרבות ואשכול טקסטואלי) | 13 |
| **סה"כ נקודות לתואר** | **46** |

## לימודים קלאסיים כמקצוע ראשי רגיל

* סה"כ נקודות זכות בלימודים קלאסיים הדרושות לתואר: 30.
* התלמיד יבחר מסלול ביוונית, בלטינית או במסלול תרבות קלאסית.
* חובה לקחת קורסי מבוא בהתאם למסלול הנבחר: תולדות הפילוסופיה העתיקה – חובה **לכל המסלולים**; מבוא להיסטוריה של יוון – חובה למסלול יוונית; מבוא להיסטוריה של רומא – חובה למסלול לטינית. תלמיד הבוחר במסלול תרבות קלאסית יבחר לפחות אחד מקורסי המבוא להיסטוריה.
* בכל ההתמחויות חובה לקחת תרגיל בכתיבה אקדמית בשנה א'.
* בהתמחות בשפה חובה ללמוד קורס שפה למתחילים בשנה א' בהתאם למסלול הנבחר – יוונית או לטינית.
* בין הקורסים הנלמדים יכללו לפחות 2 סמינריונים החל משנה ב'.

תלמיד הבוחר **במסלול שפה (יוונית או לטינית)** ייקח קורסים בהתאם למפורט להלן:

|  |  |
| --- | --- |
| **אשכול** | **נקודות זכות** |
| 2 מבואות – תולדות הפילוסופיה העתיקה ומבוא היסטורי בהתאם למסלול ההתמחות (יוון או רומא) – קורסי חובה | 4 |
| קורס שפה למתחילים (יוונית או לטינית) – קורס חובה | 4 |
| תרגיל בכתיבה אקדמית – קורס חובה | 1 |
| קורסים טקסטואליים (יוונית או לטינית) | 6 |
| 2 סמינריונים | 4 |
| קורסי בחירה (ניתן לשלב קורסים מתוך אשכול נושאים, אשכול תרבות ואשכול טקסטואלי) | 11 |
| סה"כ נקודות לתואר | 30 |

תלמיד הבוחר **במסלול תרבות קלאסית** ייקח קורסים בהתאם למפורט להלן:

|  |  |
| --- | --- |
| **אשכול** | **נקודות זכות** |
| 2 מבואות לפחות – תולדות הפילוסופיה העתיקה ומבוא היסטורי אחד לפחות – קורסי חובה | 4 |
| תרגיל בכתיבה אקדמית– קורס חובה | 1 |
| 2 סמינריונים | 4 |
| קורסי בחירה (קורסים מתוך אשכול בחירה ואשכול תרבות) | 21 |
| סה"כ נקודות לתואר | 30 |

## לימודים קלאסיים כמקצוע ראשי במסגרת תוכנית דו-ראשית

סה"כ נקודות זכות בלימודים קלאסיים הדרושות לתואר: 27.

אם התלמיד לוקח תכנית דו-ראשית בלימודים קלאסיים ובמחלקה אחרת שאיתה קיימת תוכנית דו-ראשית מובנית, אחד מהקורסים (2 נ.ז.) במחלקה השנייה ייחשב גם כמילוי דרישות התואר בלימודים קלאסיים, כך שלמעשה הוא ילמד בלימודים קלאסיים קורסים השווים רק 25 נ.ז. בדומה ייחשבו שתי נ.ז. בלימודים קלאסיים גם כמילוי דרישות התואר במחלקה השנייה, כך שלמעשה הוא ילמד סה"כ 50 נ.ז. בשתי המחלקות.

המחלקות שאיתן קיימת תוכנית דו-ראשית מובנית הן: היסטוריה כללית, לימודי ארץ ישראל וארכיאולוגיה, לימודי מידע, לשון עברית, ספרות משווה, ספרות עם ישראל, פילוסופיה יהודית, פילוסופיה כללית, תולדות ישראל, תלמוד/תורה שבעל-פה, תנ"ך, תרבות צרפת, גאוגרפיה, חינוך (מנהיגות בניהול).

התוכנית היא כמו שכתוב לעיל למקצוע ראשי רגיל, פחות 3 או 5 נ.ז. באשכול קורסי בחירה בהתאם למסגרת (דו ראשי רגיל או מובנה) כך שמגיעים לסך של 27 או 25 נ.ז. בהתאמה.

## לימודים קלאסיים כמקצוע משני

* סה"כ נקודות זכות בלימודים קלאסיים הדרושות לתואר: 16.
* התלמיד יבחר מסלול ביוונית, בלטינית או בתרבות קלאסית.
* חובה לקחת קורס מבוא היסטורי בהתאם למסלול הנבחר: מבוא להיסטוריה של יוון – חובה למסלול יוונית; מבוא להיסטוריה של רומא – חובה למסלול לטינית. תלמיד הבוחר במסלול תרבות קלאסית יבחר לפחות אחד מקורסי המבוא להיסטוריה.
* בכל ההתמחויות חובה לקחת תרגיל בכתיבה אקדמית בשנה א'.
* בין הקורסים הנלמדים ייכלל לפחות סמינריון אחד החל משנה ב'.

תלמיד הבוחר **בחטיבת שפה (יוונית או לטינית)** ייקח קורסים בהתאם למפורט להלן:

|  |  |
| --- | --- |
| **אשכול** | **נקודות זכות** |
| מבוא היסטורי בהתאם למסלול ההתמחות (יוון או רומא) – קורס חובה | 2 |
| קורס שפה למתחילים (יוונית או לטינית) – קורס חובה | 4 |
| קורסים טקסטואליים מתוך אשכול שפה (יוונית או לטינית) | 5 |
| תרגיל בכתיבה אקדמית– קורס חובה | 1 |
| סמינריון | 2 |
| קורסי בחירה (ניתן לשלב קורסים מתוך אשכול בחירה, אשכול תרבות ואשכול טקסטואלי) | 2 |
| סה"כ נקודות לתואר | 16 |

תלמיד הבוחר **בחטיבת תרבות** ייקח קורסים בהתאם למפורט לעיל:

|  |  |  |
| --- | --- | --- |
| **אשכול** | | **נקודות זכות** |
| מבוא היסטורי (יוון או רומא) – קורס חובה – לפחות אחד | 2 | |
| תרגיל בכתיבה אקדמית– קורס חובה | 1 | |
| סמינריון | | 2 |
| קורסי בחירה (קורסים מתוך אשכול בחירה ואשכול תרבות ) | | 11 |
| סה"כ נקודות לתואר | | 16 |

הערות כלליות

* המעיין ישים לב לכך שרוב הקורסים במחלקה ניתנים רק אחת לכמה שנים.
* כל תכנית לימודים של מתמחים טעונה אישור ראש המחלקה.
* הקורסים הבסיסיים בשפות הקלאסיות (יוונית למתחילים, לטינית למתחילים) משמשים גם כלימודי עזר למקצועות אחרים. בין המחלקות המחייבות או ממליצות על שפות אלה הן: תנ"ך (יוונית לתלמידי מ.א.), תלמוד (יוונית), תולדות ישראל (יוונית או לטינית בהתאם לתקופת ההתמחות), היסטוריה כללית (לטינית), צרפתית (לטינית), מוסיקה (לטינית).
* קורסים בנושא העולם הקלאסי הניתנים במחלקות אחרות יכולים לספק את דרישות המחלקה אך ורק בכפוף לאישורו של ראש המחלקה.

## תואר שני

מגמות ומסלולים:

תכניות המחקר ייקבעו על בסיס אישי.

קיימים שני מסלולים: מסלול א' (עם תזה) ומסלול ב' (בלי תזה).

במסגרת לימודי תואר שני ניתן לבחור באחת מתוך ההתמחויות הבאות:

* **התמחות קלאסית**, הכוללת קריאת טקסטים בשפת המקור. בהתמחות זו ניתן ללמוד הן במסלול א' (עם תזה) והן במסלול ב' (ללא תזה)
* **התמחות בתרבות יוון ורומי**. מסלול ללא שפות עתיקות. בהתמחות בתרבות קיימת אופציה למסלול בתרבויות עתיקות בשיתוף עם המחלקה ללימודי ארץ ישראל וארכיאולוגיה. במסגרת התוכנית נלמדים קורסים על ישראל הקדומה בנוסף לקורסים בלמודים קלאסיים. התוכנית פתוחה לתלמידים ללא רקע בלימודים קלאסיים. בהתמחות זו ניתן לבחור רק במסלול ב' (ללא תזה).

בחינות כניסה:

להתמחות בתרבות יוון ורומי- אין

להתמחות קלאסית – אם אין תואר ראשון בלימודים קלאסיים במסלול שפות: מבדק קריאה ביוונית ו/או לטינית לפי דרישת ראש המחלקה.

דרישות מוקדמות:

תואר ראשון בממוצע ציונים 76.

**להתמחות קלאסית** יתקבלו רק תלמידים שיש להם תואר ראשון בלימודים קלאסיים ו/או ידיעת השפות יוונית ולטינית ובמידת הצורך יחויבו בהשלמות מתאימות.

**בהתמחות בתרבויות** אין צורך בידיעת השפות לטינית או יוונית ובהשלמות. מסלול זה מתאים גם לתלמידים ללא רקע בלימודים קלאסיים.

מכסת השעות והסמינריונים:

למסלול א: קורסים המזכים ב-12 נ.ז. לפי החלוקה הבאה:

2 סמינריונים, אחד בנושא יווני ואחד בנושא רומי.

קורסים המזכים ב-8 נ.ז. הכוללים בדרך כלל קריאה במקור. במידת האפשר יהיו קורסים אלו מיועדים לתלמידי תואר שני בלבד.

למסלול ב: קורסים המזכים ב -18 נ.ז. לפי החלוקה הבאה:

2 סמינריונים, מהם לפחות אחד בנושא יווני ואחד בנושא רומי.

קורסים המזכים ב - 14 נ.ז. הכוללים במידת האפשר קריאה במקור. במידת האפשר יהיו קורסים אלו מיועדים לתלמידי תואר שני בלבד.

ידיעת שפות:

*לשני המסלולים*- ידיעת קריאה באנגלית ברמת מ.א. במקרים חריגים הסטודנט רשאי לבקש פטור מלימודי אנגלית מראש מחלקה.

*להתמחות קלאסית (מסלול א' ומסלול ב'):* ידיעת קריאה ביוונית ובלטינית.

אפשר ללמוד בהתמחות קלאסית על סמך שפה קלאסית אחת בלבד (יוונית או לטינית) באישור ראש המחלקה.

בנוסף לכך במסלול א' רשאי המנחה באישור ראש המחלקה לדרוש לימוד שפה מודרנית נוספת בהתאם לצרכי המחקר.

הוראות לכתיבת עבודת גמר:

ראה נספחים 1, 2, ו- 3 לתקנון הועדה לתואר שני.

תוכנית מזורזת לקבלת תואר ראשון ושני בתוך ארבע או חמש שנים

לפי בקשת התלמיד והמלצת ראש המחלקה, יכול תלמיד שסיים שנתיים ראשונות של לימודי תואר ראשון בהצטיינות להתקבל לתוכנית מזורזת המובילה לקבלת תואר ראשון ושני בתוך ארבע או חמש שנים, על ידי שילוב של קורסים מתקדמים עם הקורסים של השנה השלישית. לפרטים יש לפנות למזכירות המחלקה.